دا بورډ د یو اېس ای جی اېم د انتظام د لاندې د چلېدونکو مطبوعاتي ادارو د مشرانو د تقررۍ منظوري هم ورکوي۔

د ډسمبر په میاشت کې ټرمپ د وي او ای د مشرۍ دپاره کېري لېک نامزد کړه۔ هغه پخوا صحافي وه او اوس سیاست کوي۔ قریباً ۳۰ کاله د ټېلې وېژن د صحافت وروسته لېک سیاست شروع کړو او اېريزونا ریاست د ګورنۍ دپاره يې مقابله هم کړې وه خو ناکامه شوه۔

د یو اېس ای جي اېم مخکنۍ مشرې امېنډا بېنېټ د ټرمپ د سوګند پورته کولو نه مخکې استعفا ورکړه۔ هغه د وي او ای مشره هم پاتې شوې وه او په صحافت کې يې د امریکې مشهور انعام پولېټزر هم ګټلی و۔ هغه پخواني صدر جوبایډن په ۲۰۲۱ کې دې عهدې دپاره نامزد کړې وه۔

ټرمپ د بوزېل د نامزدګۍ په لړ کې وویل هغه او د هغه کورنۍ د ډېر وخت راهسې د امریکې د ازادۍ، مساوات او د انصاف په شان اصولو دپاره مبارزه کړې ده۔

د بوزېل یو زوی هم په هغه کسانو کې شامل و چې د کال ۲۰۲۱ د جنورۍ په شپږمه نېټه د کانګرس په ودانۍ کې د شورش په سر د سزا کېدو وروسته ټرمپ ورته معافي ورکړه۔ د بوزېل زوي ته درې کاله د قېدا سزا ورکړې شوي وه